kedeltromme
Kedeltromme, sydøstasiatisk og sydkinesisk bronzekar, hvis forudsætninger er ukendt. Den kendes fra ca. 300 f.Kr., men senere typer er blevet produceret langt ind i 1900-t. Kedeltrommen er resultatet af en kompliceret støbeteknik. Trommepladen er udsmykket med en stjerne og her udenom i koncentriske cirkler billeder af mennesker, dyr, huse etc. Kappens øverste del har geometrisk ornamentik og billeder af skibe med mennesker, ofte krigere, og bunden er åben. Trommen er måske blevet anvendt som musikinstrument.